Heta – Henkilökohtaisten Avustajien Työnantajien Liitto ry
Kevätkokous 2019, esityslista
Aika: 28.4.2019 klo 14.00
Paikka: Keskustakirjasto Oodi, Maijansali, Töölönlahdenkatu 4, 00100 Helsinki

1. KOKOUKSEN AVAUS

2. KOKOUKSEN JÄRJESTÄYTYMINEN

2.1. Kokouksen puheenjohtajan valinta
2.2. Kokouksen sihteerin valinta
2.3. Kahden pöytäkirjan tarkastajan valinta
2.4. Kahden ääntenlaskijan valinta

3. KOKOUKSEN OSANOTTAJIEN, LAILLISUUDEN JA PÄÄTÖSVALTAISUUDEN TOTEAMINEN

3.1 Kokouksen äänivaltaisten osanottajien toteaminen

Yhdistyksen kokouksissa on jokaisella varsinaisella jäsenellä, kunniapuheenjohtajalla ja kunniajäsenellä yksi ääni. Kandidaatti- ja kannattajajäsenellä on kokouksessa läsnäolo- ja puheoikeus. (9§)

Esitys: Todetaan kokouksen äänivaltaiset osanottajat.

3.2 Puhe- ja läsnäolo-oikeuden myöntäminen 

Esitys: Myönnetään puhe- ja läsnäolo-oikeus yhdistyksen toimihenkilöille sekä kandidaatti- ja kannattajajäsenille. Myönnetään läsnäolo-oikeus seuraajille (esim. avustajat).

3.3 Laillisuuden ja päätösvaltaisuuden toteaminen

Hallituksen on kutsuttava yhdistyksen kokoukset koolle vähintään neljätoista vuorokautta ennen kokousta jäsenille postitetuilla kirjeillä tai sähköpostiviestillä niille jäsenille, jotka ovat ilmoittaneet yhdistykselle sähköpostiosoitteensa. (10 §)

Esitys: Todetaan kokous sääntöjen mukaan koolle kutsutuksi ja siten päätösvaltaiseksi.

4. KOKOUKSEN ESITYSLISTAN JA TYÖJÄRJESTYKSEN HYVÄKSYMINEN

Kokouksen esityslista on toimitettu kokouskutsun liitteenä. 

Esitys: Kokous päättää hyväksyä kokouksen esityslistan sekä työjärjestyksen.

5. TILINPÄÄTÖKSEN JA VUOSIKERTOMUKSEN 2018 VAHVISTAMINEN JA VASTUUVAPAUDEN MYÖNTÄMINEN
Esitetään tilinpäätös, vuosikertomus ja tilintarkastajan lausunto vuodelta 2018.
Esitys: Päätetään tilinpäätöksen ja vuosikertomuksen vahvistamisesta vuodelta 2018 ja vastuuvapauden myöntämisestä hallitukselle ja muille vastuuvelvollisille. 

6. TARKISTETUN TOIMINTASUUNNITELMAN VAHVISTAMINEN VUODELLE 2019
Hallitus on valmistellut tarkistetun toimintasuunnitelman vuodelle 2019. Syyskokouksessa vahvistettuun tulo- ja menoarvioon vuodelle 2019 ei ole tehty muutoksia.

Esitys: Vahvistetaan tarkistettu toimintasuunnitelma vuodelle 2019.

7. SÄÄNTÖMUUTOSESITYS

Heta-Liiton hallitus on valmistellut esityksen muutoksista, joiden tavoitteena on lisätä demokratiaa ja osallistumisen mahdollisuuksia yhdistyksen jäsenistössä. 
Suurimpana muutoksena sääntöihin hallitus esittää, että Heta-Liitossa olisi jatkossa hallituksen lisäksi valtuusto. Valtuusto puolestaan valitsisi hallituksen. 

Päätös sääntöjen muuttamisesta on tehtävä yhdistyksen kokouksessa vähintään neljän viidesosan (4/5) enemmistöllä annetuista äänistä (12 §). 

Esitys: Kokous hyväksyy uudistetut Heta-Liiton säännöt.

8. MUUT KOKOUSKUTSUSSA MAINITUT ASIAT
Sääntöjen mukaan mikäli yhdistyksen jäsen haluaa saada jonkin asian yhdistyksen kevät-
tai syyskokouksen käsiteltäväksi, on hänen ilmoitettava siitä kirjallisesti hallitukselle 
niin hyvissä ajoin, että asia voidaan sisällyttää kokouskutsuun (11 §).

Esityksiä muiksi kokouksessa käsiteltäviksi asioiksi ei ole toimitettu hallitukselle. 

9. KOKOUKSEN PÄÄTTÄMINEN